Z Á P I S N I C A

zo zasadnutia obecného zastupiteľstva obce Malčice zo dňa 24. 06. 2015

Prítomní: Ing. Radomír Drška, Radoslav Ďuraš, Bc. Monika Kandráčová,

PaedDr. Jozef Tomko, Ladislav Uhrin

Neprítomní: Pavol Behun – ospravedlnený

MUDr. Jozef Petrik - ospravedlnený

Program zasadnutia OZ:

1.Otvorenie, voľba návrhovej komisie a overovateľov zápisnice, kontrola uznesení

2. Návrh na schválenie záverečného účtu obce a celoročného hospodárenia obce Malčice

za rok 2014, stanovisko hlavného kontrolóra obce k záverečnému účtu obce, správu

nezávislého audítora z overenia ročnej účtovnej závierky a konsolidovanej účtovnej

závierky k 31. 12. 2014

3. Prerokovanie plánu kontrolnej činnosti hlavného kontrolóra obce na 2. polrok 2015

4. Návrh na úpravu rozpočtu obce rozpočtovým opatrením č. 2/15

5. Žiadosti občanov, rôzne

1. Otvorenie, voľba návrhovej komisie a overovateľov zápisnice, kontrola uznesení

Starosta obce privítal prítomných a konštatoval, že obecné zastupiteľstvo je uznášaniaschopné, keďže zo 7 poslancov je prítomných 5 – poslanci Pavol Behun a MUDr. Jozef Petrik sa ospravedlnili z dôvodu pracovných povinností. Oboznámil prítomných poslancov s návrhom na program zasadnutia OZ. Navrhnutý program poslanci schválili jednohlasne. Do návrhovej komisie boli navrhnutí: Radoslav Ďuraš a PaedDr. Jozef Tomko. Za overovateľov zápisnice boli navrhnutí: Bc. Monika Kandráčová a Ing. Radomír Drška.

Hlasovanie: za: 5 proti: 0 zdržal sa: 0

Výsledok hlasovania: schválené

K bodu č. 1 bolo prijaté uznesenie č. 47/2015

Na predchádzajúcom zasadnutí bolo uložené starostovi obce predložiť návrh VZN o miestnych komunikáciach a nájomných bytoch. Z dôvodu pracovnej zaneprázdnenosti starosta obce požiadal o preloženie termínu na predloženie návrh VZN na najbližšie zasadnutie obecného zastupiteľstva.

Starosta obce informoval poslancov, že Agropotravinárske družstvo Malčice písomne požiadalo o stretnutie s poslancami, boli preto pozvaní na dnešné zasadnutie. Za APD sa na zasadnutie dostavil p. Christian Dillhoefer, ktorému starosta udelil slovo.

Pán Dillhoefer konštatoval, že v obci Malčice pôsobia od roku 2009 a spolupráca s obcou bola vždy dobrá. Jeho cieľom je, aby bola vzájomná spolupráca aj naďalej dobrá. Pomohli napríklad pri kosení v okolí základnej školy alebo tiež aj sponzoringom pre strednú odbornú školu. Nepokladá preto za férové, že obec zvýšila daň za ornú pôdu a ich o tom dopredu neinformovala. Požiadal, aby sa s obcou dohodli na splátkovom kalendári, pretože nemajú dostatok financií na zaplatenie. Vyslovil požiadavku, aby obec spolupracovala pri riešení problémov APD, ako je výkonnejší internet, ale hlavne oprava cesty vedúca ku APD, ktorej oprava má stáť 70 000 €.

Starosta obce odpovedal, že zvýšenie dane za ornú pôdu a TTP bolo vykonané zákonným spôsobom. Doteraz sme mali najnižšiu sadzbu zo všetkých okolitých obcí. Pokiaľ sa týka cesty, k jej poškodeniu došlo prechodom ťažkých mechanizmov patriacich APD a kamiónov, ktoré na APD chodia, čím APD spôsobilo obci škodu v uvedenej výške. Na splátkovom kalendári sa môžeme dohodnúť. Vyzval poslancov, aby sa tiež vyjadrili.

Zo strany poslancov zazneli požiadavky na ústretovosť APD, napríklad pri odstraňovaní snehu v zime. Konštatovali, že APD zamestnáva málo občanov Malčíc, väčšinu zamestnancov tvoria cudzí. Pokiaľ sa týka zvýšenia dane, nebolo zámerom poškodiť APD, nie je však ani dôvod, aby sme mali nižšie dane ako ostatné obce. Požiadali zástupcu APD, aby ich mechanizmy prechádzali cez obec nižšou rýchlosťou a tiež, aby sa v areáli APD nespaľoval odpad, ktorý sa má likvidovať iným spôsobom (p. Dillhoefer uviedol, že nič také nespaľujú). Občanom Malčíc sa nepáči, že APD rozorali všetky poľné cestičky a občania nemajú kade prechádzať.

Pred ďalším rokovaním OZ privítal starosta obce novozvoleného hlavného kontrolóra obce p. Jozefa Tomku a zaželal mu v jeho práci veľa úspechov.

2. Návrh na schválenie záverečného účtu obce a celoročného hospodárenia obce Malčice

za rok 2014, stanovisko hlavného kontrolóra obce k záverečnému účtu obce, správu

nezávislého audítora z overenia ročnej účtovnej závierky a konsolidovanej účtovnej

závierky k 31. 12. 2014

Starosta oboznámil poslancov so záverečným účtom obce, ako aj ako aj so stanoviskom hlavného kontrolóra obce k záverečnému účtu obce, so správou nezávislého audítora z overenia účtovnej ročnej závierky a konsolidovanej ročnej závierky k 31. 12. 2014. Audítorka vo svojej správe konštatovala, že obec konala v súlade s požiadavkami zákona o rozpočtových pravidlách a že konsolidovaná účtovná závierka poskytuje pravdivý a verný obraz konsolidovanej finančnej situácie a jej konsolidovaného výsledku hospodárenia za rok 2014, v súlade so zákonom o účtovníctve.

Hlavný kontrolór obce odporučil obecnému zastupiteľstvu uzatvoriť prerokovanie návrhu záverečného účtu obce za rok 2014 výrokom – záverečný účet a celoročné hospodárenie schvaľuje bez výhrad.

Poslanci schválili uvedené dokumenty jednohlasne. Zároveň schválili prevod prebytku hospodárenia v sume 609,41 € do rezervného fondu a zapojenie prostriedkov rezervného fondu v sume 609,41 € do rozpočtu a ich použitie na splátku istiny úveru.

Hlasovanie: za: 5 proti: 0, zdržal sa: 0.

Výsledok hlasovania: schválené

K bodu č. 2 bolo prijaté uznesenie č. 48/2015, 49/2015 a 50/2015

3. Návrh plánu kontrolnej činnosti hlavného kontrolóra obce

Hlavný kontrolór obce pán Jozef Tomko predložil poslancom návrh plánu kontrolnej činnosti na 2. polrok 2015. Návrh plánu bol zverejnený na úradnej tabuli obce od 05. 06. 2015 do 24. 06. 2015.

Poslanci plán kontrolnej činnosti vzali na vedomie.

K bodu č. 3 bolo prijaté uznesenie č. 51/2015

4. Návrh na úpravu rozpočtu obce rozpočtovým opatrením č. 2/15

Starosta predložil návrh na úpravu rozpočtu rozpočtovým opatrením č. 1/15 v súlade s ods. 2 písm. b/ § 14 zákona č. 583/2004 Z. z. o rozpočtových pravidlách územnej samosprávy. Návrh na úpravu rozpočtu je predkladaný z dôvodu navýšenia príjmov zo štátneho rozpočtu v súvislosti so zriadením komunitného centra v obci, ako aj pre materskú školu. Rozpočtové opatrenie tvorí prílohu zápisnice.

Bežné príjmy obce o: 28675,00 € Bežné výdavky obce o: 28675,00 €

Bežné príjmy ZŠ o: 0,00 € Bežné výdavky ZŠ o: 0,00 €

Kapitálové príjmy o: 0,00 € Kapitálové výdavky o: 0,00 €

Finančné operácie o: 610,00 € Finančné výdavky o: 610,00 €

Spolu: 29285,00 € Spolu: 29285,00 €

Poslanci schválili rozpočtové opatrenie č. 2/15 jednohlasne.

Hlasovanie: za: 5 proti: 0 zdržal sa: 0

Výsledok hlasovania: schválené

K bodu č. 4 bolo prijaté uznesenie č. 52/2015

5. Žiadosti, rôzne

a) Žiadosť SYNOT TIP, a s. Poprad o vydanie súhlasu s prevádzkovaním stávkovej

kancelárie

Starosta obce predložil poslancom žiadosť akciovej spoločnosti SYNOT TIP Poprad – Matejovce o udelenie súhlasu s prevádzkovaním stávkovej kancelárie na území obce Malčice a to v Bare u Slávky, Malčice 222.

Poslanci žiadosť jednohlasne schválili.

Hlasovanie: za: 5 proti: 0 zdržal sa: 0

Výsledok hlasovania: schválené

K bodu č. 5a) bolo prijaté uznesenie č. 53/2015

b) Sťažnosť na suseda – obmedzovania hlukom

Na obecný úrad bola doručená sťažnosť 6 rodín na suseda pána Stanislava Goroľa, bytom Malčice 256 z dôvodu, že sa pravidelne opakuje hluk kvôli hudobným skúškam tzv. kapely. Keďže táto rodina už bola upozornená starostom, poslanci uložili starostovi uložiť sankcie za obmedzovanie susedov nadmerným a sústavným hlukom.

Hlasovanie: za: 5 proti: 0 zdržal sa: 0

Výsledok hlasovania: schválené

K bodu 5b) bolo prijaté uznesenie č. 54/2015

Rôzne:

Bc. Monika Kandráčová požiadala všetkých poslancov, aby na zasadnutiach obecného zastupiteľstva predkladali informácie o činnosti svojich komisií.

Ladislav Uhrin uviedol, že on má pravidelne zasadnutie svojej bytovej komisie, zo zasadnutí má napísané zápisnice.

Bc. Monika Kandráčová informovala, že v sobotu so začiatkom 0 15,00 hod. organizuje komunitné centrum spolu s obecným úradom“ Otváranie prázdnin“ – účasť prisľúbili hasiči aj policajti, sú pripravené hry pre deti, bude sa podávať guľáš. Zároveň požiadala obec o finančný príspevok na túto akciu.

Poslanci finančný príspevok jednohlasne schválili.

Hlasovanie: za: 5 proti: 0 zdržal sa: 0

Výsledok hlasovania: schválené

K tomuto bodu bolo prijaté uznesenie č. 55/2015

Ing. Radomír Drška požiadal o vyradenie nepotrebného majetku nachádzajúceho sa v priestoroch komunitného centra.

Jozef Tomko požiadal, aby bývalá hlavná kontrolórka bola vyzvaná na odovzdanie agendy.

Na záver boli prečítané a odsúhlasené závery zasadnutia zo dňa 24. 06. 2015. Starosta obce František Lopašovský poďakoval prítomným poslancom za účasť a ukončil zasadnutie OZ.

Uznesenia č.47/2015, 48/2015, 49/2005, 50/2015, 51/2015, 52/2015, 53/2015, 54/2015, a 55/2015 tvoria prílohu k tejto zápisnici.

Overovatelia: Ing. Radomír Drška .....................................

Bc. Monika Kandráčová ...............................

-----------------------------------

František Lopašovský

starosta obce

Zapisovateľka: Bc. Viera Sinčáková ..............................

Z Á V E R Y

zo zasadnutia obecného zastupiteľstva obce Malčice zo dňa 24. 06. 2015

Obecné zastupiteľstvo na svojom zasadnutí prijalo nasledovné uznesenia:

Uznesenie č. 47/2015

Obecné zastupiteľstvo v Malčiciach schvaľuje:

1. Do návrhovej komisie. Radoslav Ďuraš, PaedDr. Jozef Tomko

2. Za overovateľov: Ing. Radomír Drška, Bc. Monika Kandráčová

Uznesenie č. 48/2015

Obecné zastupiteľstvo berie na vedomie:

* stanovisko hlavného kontrolóra k záverečnému účtu,
* správu nezávislého audítora z overenia ročnej účtovnej závierky,
* správu nezávislého audítora z overenia konsolidovanej účtovnej závierky k 31.12.2014.

Uznesenie č. 49/2015

Obecné zastupiteľstvo v Malčiciach schvaľuje:

* záverečný účet obce Malčice za rok 2014 a celoročné hospodárenie obce Malčice bez výhrad,
* prevod prebytku hospodárenia v sume 609,41 € do rezervného fondu,
* zapojenie prostriedkov rezervného fondu v sume 609,41 € do rozpočtu a ich použitie na splátku istiny úveru.

Uznesenie č. 50/2015

Obecné zastupiteľstvo v Malčiciach ukladá:

* zabezpečiť prevod prebytku hospodárenia do rezervného fondu a
* zapojiť do rozpočtu obce prostriedky rezervného fondu.

Zodpovedný: ekonómka obce Termín: do 30. 06. 2015

Uznesenie č. 51/2015

Obecné zastupiteľstvo v Malčiciach berie na vedomie:

Plán kontrolnej činnosti hlavného kontrolóra obce na 2. polrok 2015.

Uznesenie č. 52/2015

Obecné zastupiteľstvo v Malčiciach schvaľuje:

Úpravu rozpočtu rozpočtovým opatrením č. 2/15:

Bežné príjmy obce o: 28675,00 € Bežné výdavky obce o: 28675,00 €

Bežné príjmy ZŠ o: 0,00 € Bežné výdavky ZŠ o: 0,00 €

Kapitálové príjmy o: 0,00 € Kapitálové výdavky o: 0,00 €

Finančné operácie o: 610,00 € Finančné výdavky o: 610,00 €

Spolu: 29285,00 € Spolu: 29285,00 €

Uznesenie č. 53/2015

Obecné zastupiteľstvo v Malčiciach schvaľuje:

Prevádzkovanie stávkovej kancelárie akciovou spoločnosťou SYNOT TIP Poprad - Matejovce na území obce Malčice a to v Bare u Slávky, Malčice 222.

Uznesenie č. 54/2015

Obecné zastupiteľstvo v Malčiciach ukladá:

Starostovi obce uložiť sankcie Stanislavovi Goroľovi, Malčice 256, za narúšanie susedských vzťahov sústavným nadmerným hlukom.

Uznesenie č. 55/2015

Obecné zastupiteľstvo v Malčiciach schvaľuje:

Finančný príspevok na akciu „Otváranie prázdnin“ (podľa potreby).

Uznesenia č. 47/2015, 48/2015, 49/2015, 50/2015, 51/2015, 52/2015, 53/2015, 54/2015 a 55/2015 tvoria prílohu k zápisnici zo zasadnutia obecného zastupiteľstva zo dňa 24. 06. 2015.

Overovatelia: Ing. Radomír Drška ......................................

Bc. Monika Kandráčová .......................

--------------------------------------

František Lopašovský

starosta obce